
Roger Scruton ökológiai gondolkodása a magyar kormány környezetpolitikájában

Kulcsszavak: zöld filozófia; környezetvédelem; konzervativizmus; környezeti szakpolitika
Dolgozatom témája Roger Scruton magyarul 2018-ban megjelent Zöld filozófia: Hogyan gondolkozzunk felelősen a bolygónkról című könyve alapján a Scruton által felvázolt konzervatív zöld filozófia alappillérjeit tekintem át. Kitérek a konzervativizmus és környezetvédelem közti kapcsolatra, és jellemzem a zöld mozgalmakat is. Emellett, célom bemutatni a környezetvédelmi etika megközelítéseit, melyek elengedhetetlenek a környezetvédelmi harcban, és szakpolitikák kidolgozásában.
Dolgozatomban arra keresem a választ, hogy a scrutoni zöld filozófia gondolta mennyiben jelenik meg a közpolitikai stratégiában. Észrevehetőek ugyanis Scruton gondolatai a magyar kormány ideológiai alapvetései között, ezáltal e feltevés nyomán arra keresem a választ, hogy ha Scruton gondolatai ilyen mélyen visszaköszönek a kormány állásfoglalásában, akkor vajon ez a mintakövetés valólában megfigyelhető-e e kommunikációs fordulatokon túl, a kormány szakpolitikai gondolkodásában. 
A dolgozatomban magyar kormány 2021-2026-ig tartó környezetvédelmi szakpolitikájára fókuszálok, kitekintve a 2015-2020-ig tartó környezetvédelmi programra, melyekhez a kormány Nemzeti Környezetvédelmi Programját vettem alapul. Emellett, vizsgálom a scrutoni alapelvek visszaköszönését más kelet-és közép európai országokban, és a dolgozatomban értékelem a magyar környezeti szakpolitika megvalósulásának sikerességét is.



